નારદે આ સલાહનો સ્વીકાર કર્યો અને માતાના મૃત્યુ સુધી એમની સેવા કરતા રહ્યા. આ પછી એમણે વિશ્વમાં ચોતરફ વિચરણ કરવા માંડ્યું અને જ્યાં મળે ત્યાંથી જ્ઞાન અને તપની સમૃદ્ધિ વધારવા માંડી. દરમિયાન બ્રહ્માનો એક દિવસ પૂરો થયો એટલે બ્રહ્માએ ઉચ્છ્‍વાસ લીધો. ઉચ્છ્‍વાસની ક્રિયામાં સચરાચર વિશ્વમાં જે કંઈ રચાયેલું હતું એ બધું પાછું સ્વસ્થાને એટલે કે બ્રહ્માના દેહમાં વિલીન થઈ ગયું. તપોધન નારદ પણ બ્રહ્માના દેહમાં સમાવિષ્ટ થયા અને એમનો એક જન્મ પૂરો થયો.